Når du holder juleferie i sommerhus, er det helt op til dig selv, om ferien skal stå på afslapning eller aktiviteter i ferielandet.
Hvis du ankommer tidligt til sommerhuset, er der også flere hyggelige handelsbyer i det vestjyske, hvor du kan foretage de sidste juleindkøb. Det kan du fx gøre i Hvide Sande eller i Ringkøbing, hvis du holder ferie i området ved Søndervig, og hvis du er i sommerhus i Blåvand, kan du overveje at tage på juleshopping i Esbjerg, hvor du finder Danmarks længste gågade med flere end 200 specialbutikker.